1. Je, Girarz, escuiers, fiz Perrin de Granges, demoranz a Mailley1, faz savoir a touz que je doy ai Heliot, juhif demorant 2. a Vesoul, deix et huit livres et cinc souz de petiz tornois bons, corsables et metables en la dyocise de 3. Besançon et en la contey de Borgoinne. Les quels deniers je ay hau et recehu dou dit juhif de son propre chatel2 4. en bons deniers nombrez et m’an toing por bien paiez. Les ques deniers je promet paier et randre a dit 5. juhif ou a son certeyn comandement par ces termines or desouz nommez. C’est assavoir a ceste feste de saint Mo- 6. ris qui vient prucheinnemant seix livres et cinc souz de la dicte monnoie ; a la foire de Port3 après 7. ensugant : seix livres de la dicte monnoie ; et a la tierce feste de saint Moris après ensugant : seix livres 8. de la dite monnoie. Et se je deffailloie dou paiemant des diz deniers par les diz termines, je promet et 9. sui tenuz de paier audit juhif après chescun termine de que je deffarroie por costoinges et por despans 10. des diz deniers et en nom de poinne4 par chescune semmayne por chescune livre, dous deniers de la dicte 11. monnoie tant com je les terroie a sa volunté. Et por plus grant saurté doner audit juhif, je Jehanz 12. diz Banez, fiz monsigneur Villame La Bene, chevalier, qui fu par la requete dou dict Girart, me suis establiz en 13. la mayn dou dit juhif ploiges et randerres5 de guaiges portables et menables de que il auroit 14. paiemant entier des diz deniers, costoinges et despans et de la poinne desus dite. Et davons randre 15. audict juhif je Girarz et je Jehanz touz coz et touz domaiges que il auroit ou recevroit por raison 16. de deffaut que nos li feriens des covenances desus dites. Et le davons croire des domaiges de ce que il en diroit 17. par son simple sairemant sans autre prueve faire. Et por ces convenances tenir audit juhif, je Gi- 18. rarz et je Jehanz, par nos fois donées coporelmant enhons nos et touz nos biens mobles et non mo- 19. bles, presenz et a venir, bestes, thraanz6, chevas, armes, portanz en la cort et en la juridicion dou roy 20. de France et en toutes autres corz. Et volons et comandons que nuns7 ne puisse aller contre ce, ne motrer 21. paiemant ne quittance for que par ces lattres randues ou chancellées8 ou par lattres faittes contre ces lattres scellées 22. dou scel de la dite cort. En tesmoinnage de la quel chose, je Girarz et je Jehanz desus dit, avons requis et 23. fait mattre en ces lattres le seel de la cort du roy de France de que on use a Vesoul, l’an mil trois cenz et 24. huit, le vanredi après la Nativitey saint Jehan Bapthiste.